Twee sterf in gru-ongeluk noord van Jhb | Maroela Media
Chris Botha, woordvoerder van Netcare 911, het gesê paramedici is omstreeks 08:00 na die toneel ontbied. “Toe paramedici by die toneel opdaag, het hulle die wrak van die motor gevind waar dit op ŉ grasbank teen die paal staan met die beseerdes steeds binne vasgekeer,” het Botha gesê.
“Lede van die brandweerdienste moes meganiese toerusting gebruik om die insittendes uit die motor te sny. Die bestuurder, ŉ burger van Swaziland, het reeds aan sy beserings beswyk, terwyl sy passasier in ŉ kritieke toestand was. Paramedici het onverpoos gewerk om die pasiënt te stabiliseer, maar hy is ten spyte van hul pogings op die toneel dood.”
Die polisie was op die toneel om die ongeluk te ondersoek, het Botha gesê.
Daar is GROOOOT borde op reg rondom Johannesburg wat waarsku “Speed Kills”…..Die ruimtevaarders trek om die aarde teen 27 000km/u….en kom nie veel oor nie. Moet dit nie wees “Impact Kills” nie?
Jy is reg Johan maar dis ook die onoordeelkundige gebruik van spoed. Daar is agter stuurwiele karakters wat nie op ‘n pad losgelaat behoort te word.
Die kort neus van ‘n kombi maak dat die gebroke lyn van die pad skynbaar ‘vinniger’ onderdeur beweeg teenoor die lang neus van ‘n motor waar op ‘n afstand die lyn reeds verdwyn teen ‘n ‘stadiger’ spoed. Ook die gesofistikeerde gerief van motors gee jou ‘n vals beskerming teenoor spoed en die gevolge wanneer iets skeef loop.
Bestuursvaardigheid en die gebrek aan hoflike padgedrag is ‘n groot gebrek op ons paaie.